വിതുമ്ബി നാട്: നിതിനയുടെ മൃതദേഹം സംസ്കരിച്ചു കോട്ടയം: പാലാ സെന്റ് തോമസ് കോളജില് സഹപാഠി കഴുത്തറുത്ത് കൊലപ്പെടുത്തിയ നിഥിനയുടെ മൃതദേഹം സംസ്കരിച്ചു.കോട്ടയത്ത് ആശുപത്രിയില് പോസ്റ്റ്മോര്ട്ടത്തിനുശേഷം തലയോലപ്പറമ്ബിലെ വീട്ടിലെത്തിച്ചു. വീട്ടിലെ പൊതുദര്ശനത്തിന് ശേഷം മൃതദേഹം തുറവേലിക്കുന്നിലെ ബന്ധുവീട്ടില് സംസ്കരിച്ചു.നിതിനയുടെ അപ്രതീക്ഷിത മരണത്തിലുള്ള ഞെട്ടലില് നിന്ന് നാട്ടുകാരും സുഹൃത്തക്കളും ഇപ്പോഴും മോചിതരായിട്ടില്ല. അതിനിടെ പ്രതി അഭിഷേകിനെ സംഭവ സ്ഥലത്തെത്തിച്ച് പൊലീസ് തെളിവെടുത്തു. കോളജില് എത്തിയത് മുതല് കൊലപാതകം നടത്തിയതുവരെയുള്ള കാര്യങ്ങള് അഭിഷേക് പൊലീസിനോട് വിശദീകരിച്ചു. യാതൊരു കൂസലുമില്ലാതെയായിരുന്നു കൊലപാതക വിവരങ്ങള് അഭിഷേക് വിശദീകരിച്ചത്. കോളജിലെ തെളിവെടുപ്പ് പൂര്ത്തിയാക്കിയ ശേഷം പ്രതിയുമായി പൊലീസ് മടങ്ങി. വൈകിട്ടോടെ പ്രതിയെ കോടതിയില് ഹാജരാക്കും. ഇന്നലെയാണ് പാല സെന്റ് തോമസ് കോളജ് വിദ്യാര്ത്ഥിയായിരുന്ന നിതിന മോള് സഹപാഠിയായ അഭിഷേകിന്റെ ആക്രമണത്തില് കൊല്ലപ്പെടുന്നത്.